Gedigte wat jou laat dink. – 2019: Afrikaanse gedigte
Outeur: Gedigte wat jou laat dink.
Om te dig in my taal roep my, dit dwing in my en dis lekker verby! Ek vra God om my te help dig - dus dig ons saam. Ek probeer 'n wye verskeidenheid van universele temas dek. Hoop dit sit heerlike debat aan die gang...
Laat die liefde tsunamie!
Laat vergifnis deur my spoel
tot ek deurweek drup,
besproei my met geduld,
laat vloed in my dank en lof
oorstroom my met u liefde
sodat dit kan uitgolf
op die droë sand
van elke honger hart,
tot by die seerste smart
dít dan oplos, wegvoer
sodat u liefde
genesing kan bring
en verder tsunami
Posted on November 11, 2019 Leave a comment on Laat die liefde tsunamie!
Ek wil jou tot seën wees…
net omdat jy my naaste is
wil ek jou saam met my
in ‘n ruimtetuig plaas
daar moet jy voel
dat net op Saturnus
net in dié tronk se ringe
seer woorde sweef,
vir jou moet verraad
dálk skuil in die verste ster,
moet nie eers in ‘n ander kosmos
in hierdie ruimtetuig
wil ek vir jou tot seën wees
sodat jy hierdie lewensreis
seerloos kan leef !
Posted on November 9, 2019 4 Kommentare op My naaste
Vra vir wysheid
In die lente
van liggroen, pienk en wind
kom sy op duiwe aangevlieg,
sag swewend deur blare
en sing saam met die wind
‘n fluisterende ritsellied
oor die sagte misterie
van dít wat Hy in sy hand hou
en hoe Hy haar uitdeel
wat Hom daarvoor vra.
Posted on November 6, 2019 1 Kommentaar op Vra vir wysheid
Wat maak jy
as daar nie in die ekonomie
vir jóú beplan is nie –
as daar nié werk is nie:
wanneer daar in gulsige onkunde
geen visie is
vir ‘n groeiende ekonomie
as daar net in groot vraatsug
met groot sorg beplan word
vir nóg korrupsie sonder gevolg?
Is dit dan
dat jy in jou swart plastieksak
by asgate dwaal,
met jou molkloue
deur vrot vullis vroetel,
in ‘n ou mynhoop jou nes uitmol?
Posted on November 2, 2019 November 2, 2019 1 Kommentaar op Ons ekonomie
Dit wat predikante só min sê:
God wíl ons help met ons aardse lewe. Ons hoef Hom net te vra om vir ons slim planne te gee en ons denke asb tog net te bestuur.
Dit is ook waar vir ons geestelike en emosionele groei – gee oor. Vra sy hulp, sy bestuur hiervoor. Moenie moedeloos word nie. Nooi Hom elke dag om jou te help stry, te help groei. Jy hoef byvoorbeeld nie alleen te stry daarteen om ander nie te veroordeel nie. As jy op enige gebied wil groei, wil verander, vra die Heilge Gees om te help. En onthou om dankie te sê vir elke dag se hulp.
Posted on Oktober 24, 2019 Oktober 25, 2019 Leave a comment on Dit wat predikante só min sê:
Ons drang om onsself te bestuur, laat ons vergeet van die dream team: Ons en die Koning van die heelal. Die wenspan vir wie alles moontlik is! Ons sukkel self voort terwyl die keuse daar is: vra God om te help en gee Hom die eer vir die sukses – só maklik (as jy dit kan aanvaar dat alle eer God toekom!)
Wil jy sukses beleef? Maak die keuse vir die wenspan. Nooi God om jou te help met alles en na die sukses eer jy hom!
uit die wil om self te beheer
nooit te wil oorgee
ontkiem die vrees vir misluk,
groei werkdrang welig
tot ‘n onkruid buite beheer
blom daar ‘n leegheid
gedy ‘n eensame seer!
tog, in die oorgee aan sy Gees
kom daar ‘n simbiotiese eenheid
tussen God en mens –
met vrees bloot
‘n uitgerukte onkruid:
nutteloos, eenkant in ‘n diep sloot
Posted on Oktober 22, 2019 Oktober 26, 2019 Leave a comment on Oorgee
Die wens vir aanvaarding
Die mens se grootste innerlike swakheid is sy begeerte om onvoorwaardelik aanvaar te word.
Hierdie begeerte maak ons weerloos. Ons sal baie doen of opgee daarvoor.
Omdat ons dit weet, behoort ons aanvaarding vryliker uit te deel. Dit vra bloot vriendelikheid, ‘n glimlag, respek en om te help waar ons kan. Dit is dus naasteliefde.
😙 Onthou dit veral met almal wat anders as jy is ennn die skoonfamilie😃!
Onvoorwaardelike aanvaarding is die grootste geskenk wat ons ‘n naaste kan gee.
Daar is ‘n knellende ketting
wat jou vasgevang wurg:
‘n ketting deur jouself
om en om jou gedraai:
ander se goedkeuring wat jou gelukkig moet hou…
Dit is ‘n ketting
waarvan die knel roep:
buig ‘n skakel oop
stap vry weg
van die een
met sy stywe nek
in sy eie ketting
wat arrogant van jou
sy goedkeuring weerhou!
Posted on Oktober 20, 2019 Oktober 28, 2019 Leave a comment on Die wens vir aanvaarding